Niltavinae

se inndeling!

Niltavinae (asiatiske niltavaskvetter) er én av fire store delgrupper i fluesnapperfamilien (Muscicapidae), som videre inngår i gruppen av sangfugler (Passeri) blant spurvefuglene (Passeriformes). Niltavinae inkluderer seks slekter med tilsammen 48 arter. Artene er i all hovedsak utbredt i Sør- og Sørøst-Asia, men noen arter opptrer også regulært i Øst-Asia.

Taksonomi 
Niltavinae ble opprinnelig definert av Sangster et al. (2010), men beskrivelsen inneholdt ikke en nødvendig diagnose av typseslekten og ble derfor erklært som et nomen nudum. Den nye underfamilien kunne derfor ikke tas i bruk i vitenskapelige beskrivelser. Fullstendig diagnose forelå i 2016. Typeslekten er Niltava, som opprinnelig ble beskrevet av den engelske naturhistorikeren og etnologen Brian Houghton Hodgson i 1837, under tiden han tilbragte i India og Nepal. I tillegg til de fem opprinnelige slektene som inngår i Niltavinae ble det oppdaget en sjette slekt, Sholicola, som ble beskrevet og diagnostisert av Robin et al. (2017) og nå inkludert i Niltavinae.

Biologi 
De fleste artene har ei fjærdrakt med blå overside, enten hos begge kjønn eller kun hos hannene. Artene har ofte rustrødt, blåaktig eller sort i brystet, mens buksiden gjerne er hvitaktig.

De aller fleste artene er standfugler, selv om flere trekker opp i høyden for å hekke. Kun de to artene i slekten Cyanoptila er regulære trekkfugler. Mest tallrik er slekten Cyornis, som inkluderer 30 arter og er den nest mest tallrike av alle slektene i fluesnapperfamilien.

Inndeling 
Inndelingen følger Birds of the World og er i henhold til Sangster et al. 2010 og Zuccon & Ericson 2010. Norske navn på artene følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle.

 Passeriformes, spurvefugler
 Passeri, sangfugler
 Passerida
 Muscicapoidea
 Muscicapidae, fluesnapperfamilien
 Muscicapinae
 Niltavinae 
 Anthipes, 
 Sholicola, 
 Cyornis, 
 Niltava, 
 Cyanoptila, 
 Eumyias, 
 Cossyphinae
 Saxicolinae

Referanser

Eksterne lenker 
 

Fluesnappere